20.

Regulas XIV pielikumu aizstāj ar šādu:



“XIV PIELIKUMS KOMBINĒTĀS NOMENKLATŪRAS 15. NODAĻAS 2., 3. UN 4. PAPILDU PIEZĪME 2. A. Pozīcijā Nr. 1509 un 1510 ietilpst tikai tādas no olīvām iegūtas eļļas, kuru ar analītiskām metodēm noteiktais skābju un sterīnu sastāvs ir šāds:



I tabula: Taukskābju sastāvs procentos no kopējā taukskābju daudzuma II tabula: Sterīni procentos no kopējā sterīnu daudzuma Miristīnskābe M 0,1 Holesterīns M 0,5 Linolēnskābe M 0,9 Brasikosterīns M 0,2 Arahīnskābe M 0,7 Kampesterīns M 4,0 Eikozānskābe M 0,5 Stigmasterīns (1) < Kampesterīns Behenskābe M 0,3 Betasitosterīns (2) m 93,0 Lignocerīnskābe M 0,5 Delta-7-stigmasterīns M 0,5 (1) Noteikums neattiecas uz neapstrādātu lampantes eļļu (apakšpozīcija 1509 10 10) un olīvu izspaidu eļļu (apakšpozīcija 1510 00 10). (2) Delta-5,23-stigmastadienols + hlerosterīns + betasitosterīns + sitostanols + delta-5-avenasterīns + delta-5,24-stigmastadienols. m = minimālais saturs M = maksimālais saturs Pozīcijas Nr. 1509 un 1510 neattiecas uz ķīmiski pārveidotām olīveļļām (jo īpaši uz reesterificētu olīveļļu) un olīveļļu maisījumiem ar citām eļļām. Par reesterificētas olīveļļas vai citu eļļu klātbūtni var pārliecināties, lietojot metodes, kas minētas Regulas (EEK) Nr. 2568/91 V, VIII, X A un X B pielikumā. B. Apakšpozīcijā 1509 10 ietilpst tikai tās olīveļļas, kas turpmāk minētas I un II iedaļā, un iegūtas tikai ar mehāniskiem vai citādiem fizikāliem paņēmieniem tādos apstākļos, jo īpaši temperatūrā, kurā nepasliktinās eļļas kvalitāte, un nav citādi apstrādātas, izņemot mazgāšanu, dekantēšanu, centrifugēšanu vai filtrēšanu. Eļļas, kas iegūtas no olīvām, izmantojot šķīdinātājus, ietilpst 1510 pozīcijā. I. 1509 10 10 apakšpozīcijā neapstrādāta lampantes olīveļļa neatkarīgi no tās skābuma ir olīveļļa, kurā: a) alifātisko spirtu saturs nepārsniedz 400 mg/kg; b) eritrodiola un uvaola saturs nepārsniedz 4,5 %; c) triglicerīdu 2-vietā piesātināto taukskābju saturs nepārsniedz 1,3 %; un/vai d) transoleīnskābes izomēru kopējais saturs ir mazāks par 0,10 %, un translinolskābes un translinolēnskābes izomēru kopējais saturs ir mazāks par 0,10 %; e) ir vismaz viens no šādiem raksturlielumiem: i) peroksīda skaitlis pārsniedz 20 mekv. O2/kg; ii) jebkurā no šķīdinātājiem gaistošu halogēnus saturošu šķīdinātāju saturs ir lielāks par 0,1 mg/kg; (iii) ekstinkcijas koeficients K270 (100) ir lielāks par 0,250 un pēc eļļas apstrādes ar aktivētu alumīnija oksīdu nepārsniedz 0,11. Dažām eļļām, kam oleīnskābē izteiktais brīvo taukskābju saturs pēc laišanas caur aktivētu alumīnija oksīdu saskaņā ar Regulas (EEK) Nr. 2568/91 IX pielikumā paredzēto metodi ir lielāks par 3,3 g uz 100 g, K270 ekstinkcijas koeficients var pārsniegt 0,10. Tādā gadījumā pēc neitralizācijas un atkrāsošanas laboratorijā, izmantojot iepriekšminētās regulas XIII pielikumā izklāstīto metodi, tām jāpiemīt šādām īpašībām: — ekstinkcijas koeficients K270 nepārsniedz 1,20, — ekstinkcijas koeficienta izmaiņas (Delta K) 270 nm apgabalā pārsniedz 0,01, bet nav lielākas par 0,16, t. i.: — Delta K = Km 0,5 (Km - 4 + Km + 4) Km = ekstinkcijas koeficients pie absorbcijas līknes pīķa 270 nm apgabalā. Km – 4 un Km + 4 = ekstinkcijas koeficienti pie viļņu garumiem par 4 nm zemāk un augstāk nekā Km viļņa garums; iv) organoleptiskās īpašības, kurās ietilpst nosakāmas novirzes, kas pārsniedz pieļaujamās robežas, un pārbaudes rezultāts saskaņā ar Regulas (EEK) Nr. 2568/91 XII pielikumu ir zemāks kā 3,5. II. Apakšpozīcijā 1509 10 90 neapstrādāta olīveļļa ir olīveļļa ar šādām īpašībām: a) kā oleīnskābe izteiktais kopējais skābju saturs nepārsniedz 3,3 g uz 100 g eļļas; b) peroksīda skaitlis nepārsniedz 20 mekv. aktīvā O2/kg; c) alifātisko spirtu saturs nepārsniedz 300 mg/kg; d) gaistošo halogenēto šķīdinātāju kopējais saturs nepārsniedz 0,2 mg/kg, un katra šķīdinātāja saturs nepārsniedz 0,1 mg/kg; e) ekstinkcijas koeficients K270 ir ne lielāks kā 0,250 un pēc eļļas apstrādes ar aktivētu alumīnija oksīdu nepārsniedz 0,10; f) ekstinkcijas koeficienta izmaiņas (Delta K) 270 nm apgabalā nepārsniedz 0,01; g) organoleptiskās īpašības, kurās var ietvert nosakāmas novirzes pieļaujamajās robežās, un pārbaudes rezultāts ir augstāks par 3,5 saskaņā ar Regulas (EEK) Nr. 2568/91 XII pielikumu; h) eritrodiola un uvaola kopējais saturs nepārsniedz 4,5 %; i) triglicerīdu 2-vietā piesātināto taukskābju saturs nepārsniedz 1,3 %; j) transoleīnskābes izomēru kopējais saturs ir mazāks nekā 0,03 %, un translinolskābes un translinolēnskābes izomēru kopējais saturs ir mazāks nekā 0,03 %. C. Apakšpozīcijā 1509 90 00 ietilpst olīveļļa, kas iegūta, apstrādājot olīveļļas, uz kurām attiecas apakšpozīcija 1509 10 10 vai 1509 10 90, neatkarīgi no tā, ir vai nav sajaukta ar neapstrādātu olīveļļu, un kurai ir šādas īpašības: a) kā oleīnskābe izteiktais kopējais skābju saturs nepārsniedz 3,3 g uz 100 g eļļas; b) alifātisko spirtu saturs nepārsniedz 350 mg/kg; c) K270 ekstinkcijas koeficients (100) ir lielāks par 0,250, bet nepārsniedz 1,20 un pēc parauga apstrādes ar aktivētu alumīnija oksīdu nav lielāks par 0,10; d) ekstinkcijas koeficienta izmaiņas (Delta K) 270 nm apgabalā ir lielākas kā 0,01, bet nepārsniedz 0,16; e) eritrodiola un uvaola saturs nepārsniedz 4,5 %; f) triglicerīdu 2-vietā kopējais piesātināto taukskābju saturs nepārsniedz 1,5 %; g) transoleīnskābes izomēru kopējais saturs ir mazāks nekā 0,20 %, un translinolskābes un translinolēnskābes izomēru kopējais saturs ir mazāks nekā 0,30 %. D. Apakšpozīcijā 1510 00 10 nerafinētas eļļas ir eļļas, jo īpaši olīvu izspaidu eļļas, ar šādām īpašībām: a) skābju saturs, kas izteikts kā oleīnskābe, pārsniedz 2 g uz 100 g; b) eritrodiola un uvaola saturs pārsniedz 12 %; c) triglicerīdu 2-vietā piesātināto taukskābju saturs nepārsniedz 1,8 %; d) transoleīnskābes izomēru kopējais saturs ir mazāks nekā 0,20 %, un translinolskābes un translinolēnskābes izomēru kopējais saturs ir mazāks nekā 0,10 %. E. Apakšpozīcijā 1510 00 90 ietilpst eļļas, ko iegūst 1510 00 10 minēto eļļu pārstrādes procesā, ar neapstrādātas olīveļļas piejaukumu vai bez tā, kā arī eļļas, kam nepiemīt 2B, 2C vai 2D papildu piezīmē minētās īpašības. Šajā apakšnodaļā iekļautājām eļļām jābūt ar triglicerīdu 2-vietā piesātināto taukskābju saturu ne lielāku par 2 % ar transoleīnskābes izomēru kopējo saturu zem 0,4 %, un translinolskābes un translinolēnskābes izomēru kopējo saturu zem 0,35 %. 3. Apakšpozīcijās 1522 00 31 un 1522 00 39 neietilpst: a) atlikumi, kas rodas apstrādājot eļļu saturošas taukvielas, kurām saskaņā ar Regulas (EEK) Nr. 2568/91 XVI pielikumā minēto metodi noteiktais joda skaitlis ir mazāks nekā 70 vai lielāks par 100; b) atlikumi, kas rodas, apstrādājot eļļu saturošas taukvielas, kuru joda skaitlis ir mazāks par 70 vai lielāks par 100, un kurām betasitosterīna ( 9 ) izdalīšanās tilpuma pīķa laukums, kas noteikts saskaņā ar Regulas (EEK) Nr. 2568/91 V pielikumu, ir mazāks par 93 % no sterīnu pīķu kopējā laukuma. 4. Iepriekš minēto produktu kvalitātes novērtēšanai izmantojamās analīžu metodes noteiktas Regulas (EEK) Nr. 2568/91 pielikumos.”